Vetrarmánuðurnir eru notaðir í að dytta að ýmsum hlutum í starfsemi okkar . Nú þessa dagana vinna starfsmenn okkar að tveimur frekar stórum verkefnum . Annarsvegar er verið að taka allt eldhúsið í golfskálanum í gegn og setja varanlegt epoxy á veggi og gólf . Má segja að verið sé að yfirvara allt að 30 ár af viðbætum og allskonar breytingum sem hafa verið gerðar . Einfalda og laga allt heila klabbið Einnig er verið að koma í veg fyrir leka sem hafa verið að hrjá okkur uppá síðkastið og svo stórbæta útblástur frá eldhúsinu . Þá er verið að skipta út teppinu í stóra salnum á púttflötinni Hraunkoti . Teppið var orðið úrsérgengið og löngu tímabært að skipta því út , hallin í gólfinu á púttflötinni verður bættur og holum fjölgað aftur í 18 . Vonandi stöndum við uppi með mun skemmtilegri púttflöt Öll þessi vinna á að klárast í næstu viku . Gert er ráð fyrir því að púttflötin opni n.k laugardag og eldhúsið verði klárt fyrir Þorrablótið okkar sem fer fram föstudaginn 24. janúar . Við þökkum sýndan skilning meðan á framkvæmdunum stendur .